***ОБЩИНСКА ИЗБИРАТЕЛНА КОМИСИЯ***

***гр.Брацигово***





**Протокол № 52**

Днес 16.10.2021г., се проведе заседание на Общинска избирателна комисия - Брацигово.

На същото присъстват 11 члена**:** Председател – Десислава Герова – Тодорова, Пенка Георгиева Тодорова зам.-Председател, Надя Василева Цойкова- зам.-Председател, Юсуф Ахмедов Мехмедов- секретар и членове: Ганка Николова Рускова, Венета Пейова Грозданова, Венка Добрева Драгова, Елена Асенова Асенова – Василева, Димитранка Иванова Щърбева, Стоянка Йорданова Йорданова, Димитрина Христова Ботевска.

Заседанието се откри в 9:00 часа и се ръководи от председателя на комисията, която съобрази, че налице е необходимият кворум, следователно ОИК може да взема легитимни решения.

Заседанието е по повод преписка с вх.№ 150/27.09.2021г. по входящата кореспонденция на ОИК и писмо вх. №151/15.10.2021г. от Йордан Михайлов – председател на постоянната комисия по протоводействие на корупцията и отнемане на незаконно придобито имущество при ОС- Брацигово (по- долу наричана постоянната комисия)

Председателят на ОИК предложи следният

**ДНЕВЕН РЕД:**

1. Доклад и вземане на решение по повод преписка преписка с вх.№ 150/27.09.2021г. по входящата кореспонденция на ОИК и писмо вх. №151/15.10.2021г.

Докладвал: Пенка Георгиева Тодорова

Пристъпи се на гласуване на дневния ред

Гласува се дневния ред:

Гласували: 11

За : 11

Против :0

Дневния ред се прие с единодушие

**по т.1 от дневния ред**

Не са представени формално оформени решенията на Постоянната комисия за противодействие на корупцията и отнемане на незаконно придобито имущество към Общински съвет Брацигово, взети с Протокол №16 от заседанието ѝ от 23.09.2021г. както и доказателства, че същите са влезли в законна сила.

Видно от съдържанието на този същия протокол, е че се предвижда уводомяване на прекия кореспондент Нейчо Димитров Коланев за взетите решения. Липсват данни последният да е уведомяван фактически за тези решения.

Водим от горното, ОИК Брацигово по точка 1 от дневния ред взе следното решение:

**РЕШЕНИЕ**

№ 189 – МИ

град Брацигово, 16.10.2021г.

ОТНОСНО: Преписка с вх.№ 150/27.09.2021г. по входящата кореспонденция на ОИК и писмо вх. №151/15.10.2021г. от Йордан Михайлов – председател на постоянната комисия по протоводействие на корупцията и отнемане на незаконно придобито имущество при ОС- Брацигово

ОИК като разгледа и обсъди в цялост предоставената под горните номера по входящата кореспонденция на ОИК преписка,

Констатира се, че окончателен документ, за сезиране на ОИК се явява Протокол №16 от 23.09.2021г. Видно от съдържанието на този същия протокол, е че се предвижда уводомяване на прекия кореспондент /Нейчо Димитров Коланев/, за взетите решения.

Липсват данни последният да е уведомяван фактически за тези решения, ето защо ОИК Брацигово

**РЕШИ:**

* 1. Изисква от Постоянната комисия за противодействие на корупцията и отнемане на незаконно придобито имущество към Общински съвет Брацигово формално оформените решения по Протокол № 16 от 23.09.2021г. на комисията.
  2. Изисква от Нейчо Димитров Коланев да предостави данни за обстоятелствата оспорвал ли е решенията на Постоянната комисия за противодействие на корупцията и отнемане на незаконно придобито имущество към Общински съвет Брацигово, взети с Протокол №16 от 23.09.2021г. на комисията. Да се представи копие от входирани жалби, както и да представи удостоверение от компетентния съд за образувано съответно производство.
  3. Да се изиска от ТД на НАП официална информация за действащите трудови договори на лицето Нейчо Димитров Коланев ЕГН \*\*\*\*\*\*\*\*\*\*, за периода от 28.10.2019г. до момента на издаване на исканото удостоверение.

Препис от Решението да се предостави на заинтересованите лица.

Председател……………………………

/Десислава Тодорова – Герова/

Секретар…………………………….

/Юсуф Ахмедов Мехмедов/

**РЕШЕНИЕ**

№ 190 – МИ

град Брацигово, 16.10.2021г

ОТНОСНО: Определяне на дежурства за изготвяне на кореспондеция по прието РЕШЕНИЕ № 189 – МИ , 16.10.2021г. на ОИК- Брацигово

ОИК

**РЕШИ:**

Определя за дежурни членове за 17.10.2021г. лицата Пенка Георгиева Тодорова зам.-Председател, Надя Василева Цойкова- зам.-председател и Елена Асенова Асенова – Василева. .

Препис от решението да се предостави на заинтересованите лица.

Председател……………………………

/Десислава Тодорова – Герова/

Секретар…………………………….

/Юсуф Ахмедов Мехмедов/